polyglot-tagger/wikipedia-language-snippets-filtered huggingface dataset:
Dat bedeit, datt een op déi Aart a Weis e Wësse kann erreechen, datt Gott ass, awer et dem Mënsch verwiert bleift, ze wëssen, wat Gott ass. Als Argument bréngt de Cusanus hei d'Beispill vum Kreesëmfang - also eng gekrëmmt Kurv -, dee sech bei enger Vergréisserung vum Kreesduerchmiesser bis an d'Onendlecht ëmmer weider senger Tangente - enger Droite - upasst.
Dës huet sech dem chrëschtleche Glawen no, an der Persoun vu Jesus Christus vollzunn, deen duerch d'Hierstellung vun enger "hypostatescher Unioun", d'Verbindung tëscht der Welt a Gott nees hiergestallt huet, a sou der Mënschheet den Opstig zum Gëttleche soll weisen.
Wann awer kee Mëttelpunkt do ass, da gëtt et am Universum och kee Punkt an deem d'Beweegung minimal ass, d. h. deen onbeweegt ass. Also kann och eis Äerd net onbeweegt am Mëttelpunkt vun der Welt stoen, wéi z. B. den Aristoteles, a mat him déi ganz Spéitantiquitéit an d'Mëttelalter, sech et geduecht hunn.
De Loriot, gebuer den 12. November 1923 zu Brandenburg an der Havel, als Bernhard Victor Christoph-Carl von Bülow, kuerz Vicco von Bülow, gestuerwen den 22. August 2011 zu Ammerland am Starnberger See war en däitsche Komediant, Zeechner, Schrëftsteller, Schauspiller, a Regisseur.
Fir e weider Studium Studie goung hien an de Conservatoire royal vu Bréissel an der Uergelklass beim Jean Ferrard a beim Xavier Deprez wou de Laurent Felten den Éischte Präis mat Distinctioun an Uergel gemaach huet an dobäi Éischt Präisser an Harmonie, Kontrapunkt a Museksanalys.
Him hunn awer de Prestige an d'Kënne vu sengem Virgänger gefeelt hunn, a mat sengem nationalistesche Konzept vun der Ivoirité huet hie fir d'éischt déi mosleemesch Populatiounen aus dem Norde vum Land géint sech opbruecht, an duerno och nach wéinst der grousser Korruptioun d'Ënnerstétzung vun der Wirtschaftselite verluer.
Obwuel d'Kämpf nach e puer Méint nodeem den Ouattara un d'Muecht komm ass weider gaange sinn a geflüchte Supportere vum Gbagbo an den Nopeschlänner nach ëmmer eng Menace fir de Firdden duerstellen, ass et elo méi roueg an der Côte d'Ivoire.
Déi Joren drop huet d'Band vill Concerte gespillt, mä si war permanent op der Sich fir déi optimal Besetzung ze fannen, wat hinnen 2005 gelongen ass. Déi haiteg Formatioun huet dunn eng nei Plack produzéiert, déi si am Mee 2007 an Däitschland opgeholl hunn an déi de 4. Juli 2007 erauskoum.
Wallstreet huet e Programm, deen all Zort vu Musek enthält; sief et haart Saache vun z. B. Rammstein, AC/DC, Rage Against the Machine, Böhse Onkelz; al Klassiker an Oldies; méi modern Saache vu Rihanna, Justin Timberlake, Mika; oder Stëmmungsmaacher wéi Liquido, Nena, Faithless an nach vill anerer.
Aus gesondheetleche Grënn konnt de Félix Braz seng ministeriell Aufgaben zanter dem 22. August 2019 net méi erfëllen a gouf am September 2019 temporär duerch d'Sam Tanson, déi de Justizministère iwwerhëlt, respektiv de François Bausch, dee Co-Vizepremier gouf, ersat.
Wéi d'Schmuebelen dann erëm no Norde gezu sinn, goufen se an Europa op enger Plaz erëm fonnt déi och 500–600 km méi ëstlech louch an op der selwechter Distanz wéi déi, déi se tëscht hiren éischte Bruttplazen an hirer Wanterplaz an Afrika hat.
Deem seng Schwëster, d'Viktoria vu Preisen, déi an engem éischte Bestietnes mam Adolf zu Schaumburg-Lippe bestuet war, hat 1927, nodeem hiren éischte Mann 1916 am Éischte Weltkrich gefall war, den Alexander Zoubkoff bestuet, dee 34 Joer méi jonk wéi si war.
Dëst hat ënner anerem mat kulturellen Ënnerscheeder ze dinn, déi Regiounen haten dacks nach staark eege Sproochen ze dinn, soudatt d'Membere vun niddere Klerus éischter Problemer mam Versteestemech vun offiziellen Texter haten, awer koum och doduerch, datt den Entscheedunge vun der Haaptstad net ëmmer getraut gouf.
An enger Kuerznoriicht vum 2. Abrëll 1792 heescht et, datt den Numm vum Poopst benotzt gi wier, fir Bullen ze frabrizéieren, déi verbueden hätten, den Eed op d'Constitutioun ze leeschten, an domat zu Streidereien an der franséischer Kierch ze féieren.
Den éischte konstitutionelle Bëschof war de Louis de la Poipe, Curé vu Saint-Martin-des-Champs bei Morlaix, Deputéierte vum Klerus am Joer 1788, deen d'Kommissioun vun der Assemblée constituante presidéiert huet, déi d'Zivilkonstitutioun ausgeschafft huet.
Virun dësem Gesetz stoungen d'Membere vum Klerus ënner der Juridiktioun vun der Réimesch-Kathoulescher Kierch, déi hinnen d'Zölibat operluecht huet, a verhënnert huet, datt si hire Besëtz un hir Famill konnte weiderginn, datt si wunne konnte wou si wollten, a fir de Klerus gouf et speziell Geriichter, d'Officialitas.
Seng Verëffentlechungen hu sech net méi sou gutt verkaaft, verschiddener huet e wéinst der Zensur iwwerhaapt net verëffentlechen däerfen, soudatt et finanziell méi enk gouf, an hie sech just wéinst der Ënnerstëtzung vun der Gontscharowa hirer räicher Famill dat mondänt Liewen zu Péitersbuerg nach leeschte konnt.
Nach als Schüler gouf en an Ofwiesenheet an d'Péitersbuerger literaresch Gesellschaft Arsamas vum Wassili Jukowski opgeholl, déi sech géint tradéiert, verkuuscht Sproochvirstellunge vun der etabléierter Literatur gekéiert huet a sech fir eng Weiderentwécklung vun der russescher Héich-/Schrëftsprooch agesat huet.
Nom Doud vu sengem éischte Proprietär Émile Metz a senger Fra Edmée Tesch ass d'Schlass vum Generaldirekter vun der ARBED, dem Émile Mayrisch, iwwerholl ginn a bis zum Zweete Weltkrich huet säin Neveu, den ARBED-President Gaston Barbanson do gewunnt.
Am Oktober 2012 huet hien an engem oppene Bréif un de Premierminister Jean-Claude Juncker géint d'Staatsdepensë fir d'Hochzäit vum Ierfgroussherzog Guillaume mat der Gräfin Stéphanie de Lannoy protestéiert an d'Grënnung vun enger republikanescher Partei an Aussiicht gestallt.
De Cathelineau, dee vun dësen Evenementer Bescheed wousst, huet säin Haus verlooss, seng Nopere ronderëm sech versammelt, a si iwwerzeegt, déi eenzeg Méiglechkeet fir der Bestrofung z'entgoe wier, oppen zu de Waffen ze gräifen, an d'Republikaner ze verdreiwen.
De Jacques Cathelineau, gebuer de 5. Januar 1759 zu Le Pin-en-Mauges a gestuerwen de 14. Juli 1793 zu Saint-Florent-le-Vieil, war e franséische Militär, royalistesche Chef vun de Vendéens a Généralissime vun der Arméi vun der Vendée wärend der Franséischer Revolutioun.
D'Amalia Maria da Gloria Augusta, gebuer den 20. Mäerz 1830 zu Gent a gestuerwen den 1. Mee 1872 zu Walfer, war Prinzessin vu Sachsen-Weimar-Eisenach an éischt Fra vum Prënz Henri vun Oranien-Nassau, dem Jong vum Kinnek-Groussherzog Wëllem II.
Den André Heiderscheid, dee vu Luerenzweiler staamt, huet sech ausféierlech mat dem Numm beschäftegt an eraus fonnt datt e warscheinlech op d'Presenz vu Kuelebrenner zeréckzeféieren ass, well dat al wallounesch Wuert "faulde" gebraucht gouf fir eng Kueleplaz ze bezeechnen.
Am éischten Drëttel vum Wee viru Limoges, huet en d'Auswiel vun zwou grousse Varianten, déi eng méi nërdlech iwwer Bourges a Châteauroux mat 267,3 km, an déi aner méi am Süden iwwer Nevers a Saint-Pierre-le-Moûtier mat 290 km.
Déisäit vum westlech Wupp vun der Avenue du Swing stinn zwéin Tierm vu 15, respektiv 13 Stäck, 50 m héich a Capelli Towers genannt, mat 100 Wunnengen dran a mat op den éischte 5 Stäck Büroen an um Rez-de-Chaussée Geschäfter, déi uganks 2020 fäerdeg goufen.
2016 goufen zwee Gebaier vis-à-vis vun der Maison des sciences humaines, um Eck Porte de France a Boulevard des Lumières, fäerdeg, Uni-Val a Galileo genannt, alle béid mat Studentewunnengen, ma et gëtt do och eng Crèche, Horeca, Geschäfter an Apparthotels-Wunnengen.
Duerch d'Opkomme vun den Trakteren nom Zweete Weltkrich ass den Duerfschmadd lues a lues verschwonnen, sief et datt déi bei deene wou keen Nowuess do war ganz opgehalen hu mat schaffen, sief et datt se sech och ëmmer méi um Maschinnenhandel bedeelegt hunn.
Als frësch genannten Offizéier krut hie séier eng Geleeënheet fir sech e gudden Numm ze maachen, wéi en eng Verdeedegung géint eng Iwwermuecht fir seng Truppe entscheede konnt, an dat engem Mooss datt e puer Colonellen him de Kommando vun enger Kompanie an hirem Regiment offréiert hunn.
Wéinst de gudde Rotschléi déi den Aldringen deem ginn huet war deem säi militäresche Succès garantéiert an dem Aldringen säin och, soudatt en a kuerzer Zäit Majouer a 1622 Lieutenant-Colonel genannt gouf, a schliisslech bei der Belagerung vun Heidelberg Colonel-titulaire gouf.
De Johann von Aldringen, Barong vu Koschitz a Grof vu Gross-Ligma, gebuer den 10. Dezember 1588 am Stadgronn zu Lëtzebuerg, a gestuerwen den 22. Juli 1634 zu Landshut, war am Laf vum Drëssegjärege Krich e Feldhär am Déngscht vun der Kathoulescher Liga.
Dat heescht also, datt bei d'Basisversioun CC BY nach de Modul SA koum, an d'Texter vu jiddwerengem gebraucht a reproduzéiert gi kënnen, och a verännerter Form, ënner de Konditiounen datt d'Auteuren déi zum Artikel bäigedroen hu genannt ginn , an datt d'Lizenz déi selwecht bleiwe muss an och mat "CC-by-sa/3.0" ugi gëtt.
Zanter der Versioun 2.0 gëtt d'Méiglechkeet "Domaine public" net méi ugebueden, soudatt d'Basisversioun "CC BY" ass, a jee no Bedarf weider Moduler derbäigesat gi fir sech eng Lizenz nom perséinleche Bedarf op d'Mooss zesummenzesetzen.
Am Kader vun de Budgetsdebatten an der Chamber, huet de Staatsminister Pierre Werner den 29. November 1967 der Regierung hir Positioun kloer gestallt an ugekënnegt datt d'Regierung just Gemeinschaftsantennen erlabe géif an datt d'Privatinitiativ de Motor misst si fir déi Reseauen ze zéien.
Eng geet dovun aus, datt de geschichtlechen Hannergrond an der Bronzzäit ze siche wier: wärend där Epoch si vill Mënschen aus dem Mëttelmierraum an de Norde vun Europa ausgewandert, fir do Zënn ofzebauen, dee fir d'Fabrikatioun vu Bronz gebraucht gouf.
Doduerch loosse sech zwou Tatsaachen erklären: Fir d'éischt déi, datt d'Zwaken zu de wéinege Figuren an der Mythologie gehéieren, déi enger kierperlecher Aarbecht noginn an dann d'Tatsaach, datt ee meeschtens vu männlechen Zwake schwätzt, well weiblech Biergleit och zu där Zäit relativ rar waren.
Dobäi kënnt nach, datt fréier dacks Kanner fir sou Aarbechten agesat gi sinn, sou wéi dat haut och nach a verschiddenen Entwécklungslänner de Fall ass. Déi haart Aarbecht am Kanneralter hat net rar als Folleg, datt de Wuesstem staark gehënnert gouf.
Den 3. Abrëll 2009 koum et zu enger weiderer Zeremonie, déi den Ufank vun den Aarbechte sollt symboliséieren, dës Kéier a Presenz vun der Mady Delvaux-Stehres, dem Inneminister Jean-Marie Halsdorf, an de Buergermeeschtere vun Esch-Uelzecht a Suessem.
Nodeems d'Pompelstatioun bei der Eecher Paart am Pafendall net méi genuch Waasser geliwwert huet, ass an den 1930er Joren an der Millebaach en neit Waasserwierk gebaut ginn un dat déi staark Quelle vun de Siwebueren an de Glasbueren ugeschloss goufen.
Nodeem den Toleranzedikt vun Nikodemia am Joer 311 d'Situatioun berengegt hat, gouf de Marinus vum Bëschof vu Rimini, Gaudenzio, zum Diakon ernannt a krut vun enger réimescher Patrizierin, déi zum Chrëschtentum konvertéiert war, den Titano geschenkt.
Den Dreifstoff war e Gemësch aus Salbei, zesummegesat aus 90 % Salpéitersaier an 10 % Schwiefelsaier als Oxydateur, an Tonka-250, deen aus siwe Komponenten zesummegesat gouf, mat den Haaptbestanddeeler Aminoxylol an Triäthylamin.
Ausserdeem géifen dës Affären an engem direkten Zesummenhank mat der Affair ëm d'Banco Ambrosiano mam Äerzbëschof Paul Marcinkus, Roberto Calvi a Michele Sindona stoen, grad sou wéi d'Relatioun zu der Propaganda Due–Loge, déi 1944 vum Licio Gelli gegrënnt gouf, a 1976 aus der Freimaurerei ausgeschloss gouf.
Géint d'kritesch Prognose vu sengen Doktere konnt hien, no enger Knachenmuerch-Transplantatioun, déi den Nobelpräisdréier Edward Donnall Thomas zu Seattle gemaach huet, an no enger intensiver Behandlung, déi ee Joer gedauert huet, seng Krankheet iwwerwannen a seng Gesangcarrière erëm ophuelen.
Hien huet sech och mat der Erfuerschung vun de Flouernimm ofginn, an doriwwer an iwwer historesch Sujeten am “Luxemburger Land” geschriwwen; donieft huet hie Lëtzebuerger Seeërcher gesammelt, déi am Nicolas Gredt sengem “Sagenschatz” ze fanne sinn .
Seng Fuerschungsgebidder si virun allem d'europäesch Geschicht, besonnesch wärend dem, wéi hien et nennt, "Zweeten Drëssegjärege Krich" tëscht 1914 an 1945, d'international Diplomatie, an d'Shoah (fir déi hien den Term "Judeozid" gebraucht, fir eng reliéis deterministesch Vue ze vermeiden).
Wéi de Grof Siegfried I. vu Lëtzebuerg am Joer 963 der Räichsabtei St. Maximin vun Tréier de Bockfiels mam Réimerkastell Lucilinburhuc zu Lëtzebuerg ofgehandelt huet, huet en hinne senger Lännereien zu Feelen an den Tosch ginn.
Si ass op Initiativ vum fréiere Regierungspresident Hubert Loutsch, deen éischte President gouf, an de Ministeren Edmond Reiffers, Guillaume Soisson a Jean-Baptiste Sax zesumme mat enger Rei Deputéierten a Buergermeeschteren aus dem ländleche Raum, zemools aus der Géigend ëm Riedgen, gegrënnt ginn, dorënner och de spéidere Minister Aloyse Hentgen.
Och dat sougenannt Maulkuerfgesetz an dee "geplangte Putsch", deen eng Rei vu Kritiker vun der Regierung nom Krich virgeworf kruten, fir monddout gemaach ze ginn (d'Virwërf vun der Regierung, well ouni Substanz, hu séier misse fale gelooss ginn), huet hien a senge Bicher beschriwwen.
D'Bastioun ass nom franséische Kinnek Louis XIV genannt, och wann éischt Pläng hir den Numm vum François Michel Le Tellier de Louvois ginn, dee vu 1662 bis 1691 franséische Krichsminister war, an a groussem Mooss um Ausbroch vum Krich géint d'Habsburger bedeelegt war.
Et schéngt awer, wéi wann ënner dem Androck vun der Stad an dem Gefalen, dat de Kinnek un der Stad a sengen Awunner fonnt huet, d'Decisioun geholl gi wier, hir net den Numm vum Haaptresponsabele fir de mäerderesche Bombardement vu Chrëschtdag 1683 ze ginn, fir d'Populatioun net rosen ze maachen.
De Walter Kempowksi, gebuer den 29. Abrëll 1929 zu Rostock a gestuerwen de 5. Oktober 2007 zu Rotenburg , war en däitsche Schrëftsteller dee virun allem bekannt ass fir seng detailléiert, zum Deel autobiographesch, Beschreiwunge vum Alldeeglechen an Däitschland tëscht 1890 an 1956.
Dorënner fënnt een eng Rei Pionéier vun der lëtzebuergescher Industrie wéi d'Duchfabrik Godchaux op der Schläifmillen, d'Händschefabrik Lippmann zu Bouneweg, d'Eecher Mille vum Norbert Metz an d'Hesper Millen, d'Berbuerger Schmelz vum Auguste Metz an d'Faïencerië vun Iechternach an der Millebaach.
Deemno ginn am CNA Lëtzebuergesch Filmer, d'Toun- a Bildmaterial vun den RTL-Produktiounen , déi zu Lëtzebuerg gemaach ginn, awer och och Privatfilmer, konservéiert, katalogiséiert, an zum Deel verschafft an der Ëffentlechkeet zougänglech gemaach.
No engem provisoreschen Openthalt an dem fréiere Pensionat vun de Schwëstere vun der doctrine chrétienne, deen 19 Joer gedauert huet, ass den CNA ufanks Dezember 2007 a säin neit Gebai Op der Schmelz geplënnert, dat e sech mam regionale Kulturzentrum a mat der Diddelenger Museksschoul deelt.
Mat grousser Warscheinlechkeet si se vum Karthager Hanno ëm 400 virun eiser Zäitrechnung erëm entdeckt ginn, wéi hien eng Séiexpeditioun ënnerholl huet fir d'Konsolidéierung vum phoenizeschen a karthageschen Afrikahandel baussenzeg vun de Saile vum Herakles ze kontrolléieren.
A sengem gutt erhalenen a minutiéis geféierte Schëffsjournal si Landmaarken a Lokalitéiten ze fannen, déi drop hiweisen, datt hie kuerz nodeem e laanscht eng Inselgrupp war, e grousse Floss entdeckt huet, deen d'Fuerscher méi spéit als de Senegal identifizéiert hunn.
Haut heescht se net méi Ribeira Grande, mä Cidade Velha, al Stad, wou nach e puer Gebailechkeeten an Ariichtungen, wéi eng ganz Strooss mat Haiser, d'Iwerreschter vum Konzentratiounslager, eng Sail aus wäissem Marber un déi d'Sklaven ugebonne goufen, an dem Philippe II. seng Buerg, un d'Zäit vum Sklavenhandel erënneren.
Wéinst senger finanzieller Muecht an Diversitéit wärend senge beschten Zäiten ass de Libanon an den 1960 dacks d'"Schwäiz vum Osten" genannt ginn, an d'Haaptstad Beirut huet souvill Touristen ugezunn, datt se de Spëtznumm "Paräis vum Nohen Oste" krut.
Den Henri-Alexis Brialmont, och de belsche Vauban genannt, hat tëscht 1888 an 1891 d'Conceptioun vun de Forts de la Meuse gemaach, dorënner de Festungsrank vun Namouer, de Lécker Festungsrank, an e puer Festungen ëm Antwerpen, zu deenen d'Festung Fort de Breendonk gehéiert huet, déi am Zweete Weltkrich vun den Nazien als Auffangslager benotzt gouf.
SOS-Kinderdorf mécht sech net nëmme fir déi Kanner staark, déi vun der Associatioun encadréiert ginn, mä versicht ausserdeem mat Hëllef vun sengem internationale Reseau, a mat aneren ONGen d'Betreiung vu Kanner, déi keen Doheem hunn, kritesch z'analyséieren.
D'Société anonyme minière et métalurgique de Rodange-Athus, besser bekannt ënner hirer Ofkierzung MMRA war eng lëtzebuergesch-belsch Gesellschaft, déi 1973 aus dem Zesummeschloss vun der Schmelz vun Athus, déi der Cockerill gehéiert huet, an där vu Rodange, déi an der MMR hirem Besëtz war.
Hien ass den Auteur vu Léierbicher iwwer d'Rhetorik, Studien iwwer klassesch laténgesch Auteuren, do virun allem de Cicero, lyresche Gedichter, Rieden, Kontroversen a Bréiwer, wouriwwer e sech mat anere Geléierte vun där Zäit ausgetosch huet.
Dat war de Fall bei deenen, déi am leschte Joerhonnert a Frankräich oder an d'Belsch fortgezu sinn, well se z. B. gemengt hunn, an der "douce France" kënnt ee besser liewen, méi séier Geld verdéngen, fir dann op Lëtzebuerg zeréckzekomme wann d'Ëmstänn et erlabe sollten.
Dat war déi lescht Statioun ier hien erëm an Europa zeréckkomm ass, an zwar op Paräis an den Hôpital Americain, deen zur selwechter Stëftung gehéiert, wou e ganz selekte Krees vu Patiente vun iwwerall behandelt ginn, a wou de Robert Steinmetzer vu senge laangen Erfarungen an der Diagnose-Technologie Gebrauch maache konnt.
Seng Amtszäit un der Spëtzt vu sengem Land stoung am Schiet vu Revelatioune vun der Zäitschrëft profil, e puer Wochen ier e gewielt gouf, datt de Waldheim a senger Autobiographie iwwer säi Behuele an der Zäit vum Nationalsozialismus a vum Zweete Weltkrich gelunn hat; e gouf awer gewielt.
Unhand vu beandrockende Biller a Kommentare vu concernéierte Personnagen stellt de Film d'Industrialiséierung vun der Liewensmëttelproduktioun, déi ëmmer méi zou hëlt, duer a gehäit e kritescht A op d'Roll vun der EU an hirer Agrarpolitik an dësem Zesummenhank.
De Paschtouer Jean Nicolas Schmit hat de Bauerenhaff vu sengen Elteren, zesumme mam Terrain an der rue du Schlammestee deen dozou gehéiert, der griichesch-orthodoxer Communautéit geschenkt, dat op de Rot hi vum Mathias Schiltz, dem deemolege Generalvikar vum Äerzbistum Lëtzebuerg.
De Jan Palach, gebuer den 11. August 1948 zu Mělník a gestuerwen den 19. Januar 1969 zu Prag, war en tschechoslowakesche Student, dee sech de 16. Januar 1969 aus Protest géint d'Nidderschloe vum Prager Fréijoer a géint d'Diktat vun der Sowjetunioun selwer verbrannt huet.
Hie wollt domat, knapps 5 Méint nom Amarsch vun den Truppe vum Warschauer Pakt an der Tschechoslowakei, en Zeeche setzen dogéint, datt d'Reforme vum Alexander Dubček senger Regierung nees zeréckgeholl goufen a géint d'Lethargie an d'Hoffnungslosegkeet vun der tschechoslowakescher Ëffentlechkeet, déi doraus ervirgaange war.
de Gaulle seng Usiichte virun der Assemblée nationale verdeedegt, mä a Frankräich gouf et déi Zäit engersäits enorm vill Pazifismus, an anerersäits een héije militäresche Kommando, deen eng reng defensiv Haltung virgezunn huet: Frankräich sollt de Feind mat der Ligne Maginot ofschrecken, respektiv aus dem Land eraushalen.
A réischt nom "Anschluss", d. h. no der Annexioun vun Éisträich duerch Nazidäitschland am Mäerz 1938, huet d'franséisch Regierung endlech decidéiert zwou Panzerdivisiounen op d'Been ze setzen, mä déi konnten nëmme knapps virum Ufank vum Joer 1940 prett sinn, a si sollten am Zesummenhang mat der Maginot-Linn reng defensiv agesat ginn.
De fréiere Chef vum Capitaine de Gaulle zu Arras, de Philippe Pétain, deen am Ufank vum Éischte Weltkrich reaktivéiert gi war an als Generol eng brillant Carrière gemaach hat, ënner anerem viru Verdun, soudatt en um Enn zum Maréchal de France erhuewe gi war, war net mat der Schlussappréciatioun, déi säin dichtege Schützling kritt hat, averstanen.
Hien huet am grousse Ganzen d'Iwwerzeegunge vu sengen Eltere gedeelt, déi haten net vill fir déi laizistesch Republik iwwreg, hunn allerdéngs bezweifelt, datt de Capitaine Alfred Dreyfus wierklech schëlleg wier, och wa se sech net mam Aktivismus vun den Dreyfuards identifizéiere konnten.
Kreuz, och bekannt ënner dem ironesche Spëtznumm Klara Wupp, gebuer de 27. Oktober 1832 zu Bous am Kanton Réimech, a gestuerwen de 24. Februar 1895 um Lampertsbierg , war eng lëtzebuergesch Nonn a Priorin vum Dominikanerinneklouschter um Lampertsbierg.
Si hat mat Stigmatisatioun fir grouss Opreegung gesuergt a bei dem spéidere Bëschof Jean Joseph Koppes groussen Androck hannerlooss, soudatt deen, nodeem en zu Roum de 4. November 1883 zum Bëschof geweit gouf, a sengem Heemechtsland net vun alle mat oppenen Äerm empfaange gouf.
Wéi d'Jesuitte sech dunn niewendrun niddergelooss hunn an de Kolléisch mat der Jesuittekierch gebaut hunn, déi haiteg Kathedral, sinn d'Dominikaner op de Fëschmaart geplënnert an hunn am Joer 1628 d'Klouschter mat der Kierch un d'Congrégation Notre-Dame des chanoinesses de Saint-Augustin verkaaft.
An der Schluecht vun Tiffauges, der leschter grousser Victoire vun de Vendéens um rietsen Ufer vun der Loire huet de Lescure de Baueren entgéint geruff: «Y-a-t-il quatre cents hommes assez braves pour venir périr avec moi? - Oui, monsieur le marquis !» hunn d'Leit aus der Par vun Echaubrognes geentwert.
Si wollten neg follegen, an hu sech revoltéiert ; hiren éischte Gedanke war et, hir Hären als Cheffen erauszesichen: d'Bauere ronderëm Châtillon sinn op Clisson bei de Lescure komm, fir de La Rochejaquelein, säi Cousin, sichen ze kommen, dee Lännereien an hire Paren hat.
D'Audiolux gouf am Dezember 1987 op Initiativ vun der Lëtzebuerger Regierung gegrënnt mam Zil, déi eenzel Lëtzebuerger Aktionären am Kapital vun der Compagnie luxembourgeoise de télédiffusion ze regroupéieren "en vue de former le principal ancrage luxembourgeois de la CLT".
Zesumme mat sengem Jong Paul Funck huet en de Stater Cercle Municipal, zesumme mam Münchener Architekt Max Ostenrieder, d'Schlass vu Colmer-Bierg, an zesumme mat sengem Schwéierpapp, dem Architekt Jean-François Eydt, d'Badanstalt an der Biedergaass an der Stad Lëtzebuerg vun 1873 bis 1875 gebaut.
1841 gouf de Progymnase d'Echternach gegrënnt, aus deem mam Gesetz vum 23. Juli 1848 d'École moyenne et industrielle d'Echternach ginn ass. D'Reform vun 1869 huet de Progymnase nees retabléiert, deen dann de 17. Abrëll 1900 zum Gymnase d'Echternach ginn ass.
Zwéin Nokomme vun de Famillen Tesch a Metz, den Hubert Muller-Tesch an den Norbert Le Gallais, souzen an de Gremie vun den dräi Haaptgesellschaften, der Metz & Cie, der Société anonyme des Mines du Luxembourg et des Forges de Sarrebruck an der Société anonyme des Hauts-fourneaux et Forges de Dudelange.
Den éischte Generalsekretär war de Léon Laval, den Edmond Muller-Tesch gouf Direkter fir d'Minen zu Lëtzebuerg an a Loutrengen, den Eugène Heynen Direkter vu Burbach, den Émile Bian Direkter vun Eech an Dummeldeng, den Aloyse Meyer Direkter vun Diddeleng an den Hubert Hoff, deen eenzegen Däitschen, Direkter vun der aler Metze Schmelz.
D'lëtzebuergesch Gesellschaft Société anonyme des Hauts-fourneaux et Forges de Dudelange géif d'Aktiva vun der lëtzebuergescher Société en commandite Le Gallais, Metz & Cie an der belscher Société anonyme des Mines du Luxembourg et des Forges de Sarrebruck absorbéieren an den Numm Aciéries Réunies Burbach-Eich-Dudelange Société Anonyme unhuelen.
Sou war et 1909 zu Diddeleng, datt de Mayrisch dem Barabanson vu sengem Plang geschwat huet d'Diddelenger Schmelz, d'Dummeldenger an d'Eecher Schmelze souwéi d'Burbacher Schmelz an also och d'Metze Schmelz an enger Gesellschaft ze fusionéieren.
D'Roll vum Europäesche Parlament ass gestäerkt ginn (et krut mam Ministesch-Conseil dat sougenannt "Codecisiounsrecht" bei enger ganzer Rëtsch Politikberäicher) an et gouf festgehalen, datt am Conseil Decisiounen zu Bannemaartpolitike mat qualifizéierter Majoritéit, an net méi mat Unanimitéit, geholl kënne ginn.